laion/Wikipedia-Exotic huggingface dataset:
פרנץ וגנר

פרנץ וַגְנֶר (בגרמנית: Franz Wagner; נולד ב-27 באוגוסט 2001) הוא כדורסלן גרמני המשחק בעמדת הסמול פורוורד באורלנדו מג'יק מליגת ה-NBA. אחיו, מוריץ וגנר, משחק גם הוא בליגת ה-NBA במדי אורלנדו מג'יק. וגנר נולד במינכן בגרמניה. בעונת 2018/2019, וגנר שיחק בחוזה כפול עבור אלבה ברלין מליגת העל הגרמנית ובלוקומוטיב ברנאו מהליגה הגרמנית השלישית. במאי 2019, וגנר זכה בתואר השחקן הצעיר המצטיין בליגה הגרמנית. במשחק השני בגמר הפלייאוף מול באיירן מינכן, וגנר קלע 14 נקודות ב-6 מ-6 מהשדה. באותה עונה, וגנר קלע 4.6 נקודות ב-12.4 דקות בממוצע למשחק. לקראת המכללות, וגנר דורג בארבעה כוכבים. ב-6 ביולי 2019, הוא התחייב לשחק באוניברסיטת מישיגן. ב-21 באוקטובר 2019, וגנר שבר את פרק כף היד הימנית והחמיץ חמישה שבועות. הוא ערך את הופעת הבכורה שלו במכללה ב-27 בנובמבר, כשהעמיד 6 נקודות, 3 ריבאונדים וחסימה אחת ב-23 דקות במהלך הניצחון 76–83 על אוניברסיטת המדינה של איווה ברבע הגמר הפלייאוף. ב-6 בדצמבר, וגנר קלע שיא קריירה של 18 נקודות בניצחון 91–103 על אוניברסיטת איווה. ב-1 במרץ 2020, וגנר רשם את הדאבל דאבל הראשון בקריירה שלו של 18 נקודות ו-10 ריבאונדים בהפסד 63–77 לאוניברסיטת המדינה של אוהיו. בתום העונה נבחר וגנר לקבוצת הרוקיז של העונה. בעונתו השנייה במכללה, וגנר קלע ב-14 משחקים בדאבל פיגרס ובארבעה משחקים מעל 20 נקודות. הוא העמיד ממוצעים של 13.0 נקודות למשחק עם 6.3 ריבאונדים, 30 חטיפות ו-23 חסימות. בתום העונה הוא נבחר לקבוצה השנייה של העונה על ידי המאמנים ולקבוצה השלישית על ידי התקשורת. ב-4 במאי 2021, וגנר הכריז על התמודדות בדראפט ה-NBA ‏2021, שם נבחר בבחירה השמינית על ידי האורלנדו מג'יק. מדיה וקבצים בנושא פרנץ וגנר בוויקישיתוף פרנץ וגנר, ברשת החברתית אינסטגרם פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר פיב"א פרופיל, באתר ליגת ה-NBA פרופיל, באתר ESPN פרופיל, באתר היורוליג דקה אחר דקה: דראפט ה-NBA, באתר ערוץ הספורט, ‏30 ביולי 2021
אנה פופסטפנובה

אנה גיאורגייבה דמיאנובה פופסטפנובה (בבולגרית: Анна Георгиева Дамянова Попстефанова‏; 16 ביולי 1915, מאקוצובו, ממלכת בולגריה – 17 ביוני 1983, הרפובליקה העממית של בולגריה) היא חסידת אומות העולם בשל השתתפותה בהצלתה של משפחת קאריו מסקופיה מגירוש למחנה ההשמדה טרבלינקה. נולדה בכפר מאקוצובו בבולגריה למשפחת חקלאים. אביה, גיאורגי דמיאנוב יוטוב היה חבר במפלגת האיכרים של בולגריה ומקורבו של אלכסנדר סטמבוליסקי. בשלהי מלחמת העולם הראשונה נמנה עם ראשי כוחות המורדים במלך פרדיננד הראשון, אשר הקימו את "הרפובליקה של ראדומיר". הוא נתפס ונדון למוות, אך מאוחר יותר זכה לחנינה. ב-1923, במהלך ההפיכה שהובילה להדחתו ולרציחתו של ראש הממשלה אלכסנדר סטמבוליסקי, נתפס גיאורגי דמיאנוב והוצא להורג. אימה של אנה, יוֹרְדָאנָה דמיאנובה נעצרה ונכלאה בעוון מתן מסתור לבעלה המורד. במהלך שנות ה-30 נישאה אנה לסטפן פופסטפנוב, קצין משטרה אשר סייע למשפחתה. לאחר הפלישה ליוגוסלביה נמסרו שטחי מקדוניה הווארדארית לחזקת בולגריה, וסטפן פופסטפנוב נשלח לסקופיה וכיהן כמפקד תחנת משטרה. אנה הייתה שחקנית תיאטרון והועסקה בתיאטרון הלאומי בסקופיה. במרץ 1943 נתנו בני משפחת פופסטפנוב מחסה למשפחת קאריו שעתידה הייתה להיות מגורשת למחנה ההשמדה טרבלינקה. בהמשך, בגבור הסכנה, מילטה אנה פופסטפנובה את משפחת קאריו לביתה של אנה סרצ'אג'ייבה חברתה לעבודה, ושם שהו במחסה עד שמולטו באמצעות מסמכים מזויפים לאלבניה. ב-1944, לאחר הפיכת חזית המולדת של בולגריה הוצא סטפן פופסטפנוב להורג. בהמשך, נישאה אנה בשנית. ב-21 באפריל 1983 העניק ארגון יד ושם את עיטור חסיד אומות העולם לאנה פופסטפנובה. ביוני 1983 הלכה אנה פופסטפנובה לעולמה, לאחר התמודדות ארוכה עם מחלת הסרטן. אנה פופסטפנובה, באתר יד ושם (באנגלית) אנה פופסטפנובה החביאה בביתה שלוש משפחות יהודיות, באתר alef-bg.org (בבולגרית). אנה פופסטפנובה, באתר יד ושם (באנגלית).
פוליטיקה של ברית המועצות

שיטת השלטון של ברית המועצות הייתה שלטון חד מפלגתי, ועוצבה על ידי המפלגה החוקית היחידה במדינה, המפלגה הקומוניסטית של ברית המועצות. ב-1903 הרעיונות של קרל מרקס כבר הגיעו לרוסיה. מי שהובילו את הרעיונות הללו היו אנשי המפלגה הבולשביקית. מטרת המפלגה הבולשביקית הייתה לתפוס את השלטון בכוח וליישם את רעיון הקומוניזם. מנהיגה הראשון של המפלגה היה גאורגי פלכנוב. בין האנשים המוכרים שהיו אז במפלגה הבולשביקית ניתן לציין את לנין ואת מרטוב. בנובמבר 1917 תפסו הבולשביקים את השלטון ברוסיה לאחר מהפכה, והחלו ליישם את הרעיונות הסוציאליסטיים-קומוניסטיים שלהם. כל מתנגד שלטון טופל בהקדם, וכל ניסיון הפיכה דוכא. שיטה זו נשמרה כמעט עד סוף קיום ברית המועצות. בתקופה שבין 1922 לבין 1936 פעל קונגרס סובייטי, אשר נחשב באותה תקופה למוסד השלטון הבכיר ביותר בברית המועצות. התפקידים העיקריים של הקונגרס היו: שינויים בחוקה של ברית המועצות. קבלת רפובליקות חדשות לברית המועצות. יצירת תוכניות כלכליות/קביעת תקציב מדינה. הרכב הקונגרס היה מורכב מנציגים אזוריים מברית המועצות. הכישלון של ברית המועצות בתחילת מלחמת העולם השנייה נבע בין היתר בגלל פעולותיו של יוסיף סטלין, מנהיג ברית המועצות באותה תקופה, לפני המלחמה. כבר במלחמת החורף החולשה של צבא ברית המועצות, שנחשב אז לאחד הצבאות החזקים בעולם, נראתה בפני העולם, לאחר שפינלנד הצליחה להחזיק מעמד ואף להזיק לצבא הסובייטי. כישלונות צבאיים אלו היו לרוב בגלל ניסיונות דיכוי של אנשים עם פוטנציאל וכריזמה, ביניהם של גנרלים מוכשרים. לאחר ההפסד במלחמת החורף יוסיף סטלין חשש מאוד מההתחזקות הצבאית של גרמניה הנאצית ומכיבושיה באירופה, ולכן חתר להסכם (ראו הסכם ריבנטרופ–מולוטוב) עם גרמניה. בשלהי 1940 סטלין התעלם באופן סדיר מאזהרות מרגליו לגבי פלישה של גרמניה לברית המועצות. דבר זה גרם לחוסר הכנה מוחלט של צבא ברית המועצות, ולפלישה מוצלחת של גרמניה הנאצית, אשר נעצרה בזכות החורף הרוסי. מנהיגי ברית המועצות החזית המזרחית במלחמת העולם השנייה Alexander N. Yakovlev, Anthony Austin, Paul Hollander, Century of Violence in Soviet Russia, Yale University Press (September, 2002), hardcover, 254 pages, ISBN 0-300-08760-8. מדיה וקבצים בנושא פוליטיקה של ברית המועצות בוויקישיתוף ברית המועצות, פוליטיקה וממשל, דף שער בספרייה הלאומית
Ignite

"Ignite" הוא שיר של המפיק המוזיקלי הנורווגי, K-391, בשיתוף פעולה עם את הדי ג'יי הנורווגי, אלן ווקר, הזמרת הנורווגית, יולי ברגן, והזמר הדרום קוריאני, סינרי (אנ'), שיצא ב-11 במאי 2018. נכון ליולי 2021, השיר הושמע למעלה מ-221 מיליון פעמים בספוטיפיי. בווידאו קליפ ניתן לראות שלושה צעירים שנתקעו בצרות שונות. עם זאת, כל אחד מהם מצא אוזניות שלקח אותן ליעד שהקל עליהם את מאבקיהם, ועזרו להם למצוא את האושר האמיתי שלהם בסוף. נכון ליולי 2021, הווידאו קליפ נצפה למעלה מ-397 מיליון פעמים ביוטיוב. מידע על הסינגל "Ignite" באתר מיוזיק בריינז סרטון השיר "Ignite" באתר יוטיוב מידע על השיר "Ignite" באתר iTunes מידע על השיר "Ignite" באתר ספוטיפיי "Ignite (feat. Alan Walker, Julie Bergan & SeungRi) - Single". Apple Music. ארכיון מ-2020-07-20. נבדק ב-9 בדצמבר 2020. {{cite web}}: (עזרה) Ignite, ארכיון מ-2021-07-10, נבדק ב-2021-07-30 Cihak, Lennon (13 במאי 2018). "Alan Walker, K-391, Julie Bergan & SeungRi 'Ignite' in collaboration & music video". EDM in Asoda. ארכיון מ-2020-09-26. נבדק ב-9 בדצמבר 2020. {{cite web}}: (עזרה) K-391 & Alan Walker - Ignite (feat. Julie Bergan & Seungri), ארכיון מ-2021-03-25, נבדק ב-2021-07-30 Trofeoversikt - IFPI - Gull og Platina, ‏2020-04-17 (ב־) ZPAV :: Bestsellery i wyróżnienia - Wyróżnienia - Platynowe płyty CD - Archiwum, bestsellery.zpav.pl
God Is a Dancer

"God Is a Dancer" (בעברית: אלוהים הוא רקדן) הוא סינגל של התקליטן ההולנדי טייסטו והזמרת האנגלייה מייבל, שיצא על ידי מיוזיקל פרידום ב-20 בספטמבר 2019 כסינגל השלישי מתוך אלבום האולפן השביעי של טייסטו, The London Sessions. השיר הוצג גם כרצועת בונוס בגרסאות הדיגיטל והסטרימינג של אלבום האולפן הראשון של מייבל, High Expectations.‏ השיר נכתב על ידי טייסטו, ויולט סקייס וג'וש וילקינסון, והופק על ידי טייסטו ווילקינסון. נכון ליולי 2021, הסינגל נשמע למעלה מ-161 מיליון פעמים בספוטיפיי. מייבל הוציאה טיזר לשיר בחשבון האינסטגרם שלה בשורות "אתה מרגיש את האש הזאת?" (במקור: "Are You Feeling That Fire?") ו"מפני שהמוזיקה בדרך" (במקור: "Cause the Music Is on the Way") ב-17 בספטמבר 2019. ב-18 בספטמבר 2019, חשף טייסטו את תאריך היציאה של הסינגל, ואת עטיפת הסינגל ברשתות החברתיות. עם יציאתו של השיר, הוקם אתר ייחודי לשיר. הווידאו קליפ של הסינגל, הועלה לחשבון היוטיוב של טייסטו ב-20 בספטמבר 2019. נכון ליולי 2021, הווידאו קליפ נצפה למעלה מ-64 מיליון פעמים. מייבל ביצעה את השיר בתוכנית הטלוויזיה האמריקאית, The Jonathan Ross Show (אנ'), ב-9 בנובמבר 2019. סרטון השיר "God Is a Dancer" באתר יוטיוב מידע על השיר "God Is a Dancer" באתר ספוטיפיי מידע על הרצועה "God Is a Dancer" באתר ספוטיפיי High Expectations by Mabel (באנגלית אמריקאית), ארכיון מ-2020-03-03, נבדק ב-2020-02-27 "God Is A Dance / Tiësto". Tidal. ארכיון מ-2019-09-20. נבדק ב-20 בספטמבר 2019. {{cite web}}: (עזרה) God Is A Dancer, ארכיון מ-2021-03-16, נבדק ב-2021-07-30 "👀". ארכיון מ-2021-07-30. נבדק ב-18 בספטמבר 2019. {{cite web}}: (עזרה) "So excited to finally share this with you all! My new single God Is A Dancer with @Mabel is OUT FRIDAY 🕺🔥". ארכיון מ-2019-09-17. נבדק ב-18 בספטמבר 2019. {{cite web}}: (עזרה) "Tiesto & Mabel – God Is a Dancer". godisadancer.com. אורכב מ-המקור ב-2019-09-23. נבדק ב-18 בספטמבר 2019. {{cite web}}: (עזרה) "Tiësto feat. Mabel - God Is a Dancer". tiestolive.fr (בצרפתית). 17 בספטמבר 2019. ארכיון מ-2021-01-18. נבדק ב-18 בספטמבר 2019. {{cite web}}: (עזרה) Tiësto, Mabel - God Is A Dancer (Official Video), ארכיון מ-2021-05-14, נבדק ב-2021-07-30 "The Jonathan Ross Show Episode 9". ITV. ארכיון מ-2020-10-14. נבדק ב-24 בנובמבר 2019. {{cite web}}: (עזרה)
אולם הפילהרמונית של ברלין

אולם הפילהרמונית של ברלין (בגרמנית: Berliner Philharmonie) הוא אולם קונצרטים בברלין שבגרמניה, ומשכנה של הפילהרמונית של ברלין. אולם הפילהרמונית שוכנת בקצה הדרומי של טירגארטן וממערב לחומת ברלין לשעבר. אולם הפילהרמונית נמצא ברחוב הרברט פון קאראיין, על שם המנצח הראשי שכיהן בתזמורת. הבניין מהווה חלק ממתחם מוסדות התרבות התרבותי הסמוך לכיכר פוטסדאם. אולם הפילהרמונית מורכב משני אולמות, האולם הגדול עם 2,440 מושבים והיכל המוזיקה הקאמרית עם 1,180 מושבים. אף על פי שהוגה יחד, האולם הקטן יותר נפתח בשנות ה-80, כעשרים שנה לאחר הבניין הראשי. הנס שארון תכנן את הבניין, אשר נבנה במהלך השנים 1960–1963. הוא נפתח ב-15 באוקטובר 1963 עם הרברט פון קאראיין שניצח על הסימפוניה התשיעית של בטהובן. הוא נבנה כדי להחליף את אולם הפילהרמונית הישן, שנהרס על ידי מפציצים בריטיים ב-30 בינואר 1944, יום השנה ה-11 להפיכתו של היטלר לקנצלר. האולם הוא בניין יחיד, א-סימטרי ואוהלי, כאשר אולם הקונצרטים הראשי בצורת מחומש. גובה שורות המושבים גדל באופן לא סדיר עם המרחק מהבמה. הבמה נמצאת במרכז האולם, מוקפת במקומות ישיבה מכל עבר. מה שמכונה סידור הישיבה בסגנון כרם (עם טרסות המתנשאות מסביב לבמה תזמורתית מרכזית) היה חלוץ על ידי בניין זה, והפך למודל לאולמות קונצרטים אחרים, כולל בית האופרה של סידני (1973), אולם הקונצרטים של דנוור (1978), הגוואנדהאוס בלייפציג (1981), אולם הקונצרטים על שם וולט דיסני בלוס אנג'לס (2003), והפילהרמוניה של פריז (2014). פסנתרן הג'אז דייב רובק והרביעייה שלו הקליטו שלוש הופעות חיות באולם; "דייב רובק בברלין" (1964), "חי בפילהרמונית של ברלין" (1970), ו"אנחנו כולנו ביחד שוב בפעם הראשונה" (1973). ההופעה החיה של מיילס דייוויס באולם משנת 1969 שוחררה גם ב-DVD. ב-20 במאי 2008 פרצה שרפה באולם. לרבע מהגג נגרם נזק ניכר כאשר הכבאים חתכו פתחים כדי להגיע ללהבות שמתחת לגג. פנים האולם ספג נזקי מים. כבאים הגבילו את הנזק באמצעות קצף. הגורם לשריפה יוחס לעבודות ריתוך, ולא נגרם נזק חמור לא למבנה ולא לפנים המבנה. ההופעות התחדשו, כמתוכנן, ב-1 ביוני 2008 עם קונצרט של התזמורת הסימפונית של סן פרנסיסקו. מדיה וקבצים בנושא אולם הפילהרמונית של ברלין בוויקישיתוף אתר האינטרנט הרשמי של אולם הפילהרמונית של ברלין (בגרמנית ובאנגלית)
Living in the Past

Living in the Past (בעברית: חיים בעבר) הוא אלבום אוסף כפול של להקת הרוק המתקדם הבריטית ג'ת'רו טאל, המכיל כ-21 להיטים של הלהקה מארבעת האלבומים שהוציאו עד אז: This Was, Stand Up, Benefit ו-Aqualung לצד הקלטות מהופעות חיות של הלהקה באולם קרנגי הול בניו יורק. האלבום יצא בשנת 1972 בארצות הברית ובממלכה המאוחדת. האלבום נקרא על שם סינגל באותו השם שיצא במאי 1969 והופיע לראשונה באלבום Stand Up מאותה שנה. הוא מכיל שני שירים, "By Kind Permission Of" ו-"Dharma for One", שהוקלטו בעת הופעה חיה באולמי קרנגי הול בניו יורק, ארצות הברית. כחלק מ"חגיגיותו" של האלבום הונפקו גרסאות רמיקס סטריאו חדשות של השירים "Love Story", "Christmas Song", "Living in the Past", "Driving Song", "A Song for Jeffrey","Teacher","Sweet Dream" ו-"The Witch's Promise". רבות מרצועות האלבום הופיעו בו בפעם הראשונה בארצות הברית, לאחר שהתפרסמו עד אז רק במהדורות הבריטיות של האלבומים. בארצות הברית, Living in the Past היה האלבום הראשון של ג'ת'רו טאל שהופץ על ידי חברת קרייסליס רקורדס; האלבומים הקודמים בארצות הברית הזכירו בשורות הקרדיטים את "הפקת קרייסליס רקורדס", אולם מי שהייתה אמונה על ההפצה הייתה וורנר רקורדס. בתוך עטיפתו כתקליט הוספו מספר פריטים נוספים, בהם פוסטר ובו למעלה מ-50 תמונות של הלהקה. ב-2001 יצא מחדש בפורמט תקליטור. איאן אנדרסון - שירה, חליל, מנדולינה, מפוחית, גיטרה אקוסטית, בללייקה, אורגן האמונד, כינור מייק אברהמס - גיטרה חשמלית מרטין באר - גיטרה חשמלית, גיטרה אקוסטית, שירת רקע, כלי הקשה ג'ון אוון - פסנתר, אורגן האמונד, מלוטרון, צ'מבלו, שירת רקע, כלי הקשה גלן קורניק - גיטרה בס, אורגן האמונד ג'פרי האמונד - גיטרה בס קלייב באנקר - תופים, כלי הקשה, שירת רקע בארימור בארלו - תופים מידע על האלבום Living in the Past באתר MusicBrainz האלבום Living in the Past באתר Discogs Jethro Tull - Living in the Past album unique mixes, Steve Hoffman Music Forums (באנגלית אמריקאית) Living in the Past - Jethro Tull | Songs, Reviews, Credits | AllMusic (באנגלית), נבדק ב-2021-07-30 Japanese Paper Sleeve Mini Vinyl LP Replica CD - Jethro Tull - TOCP-67369 - Living In The Past, www.minilps.net Bruce Eder. "Jethro Tull - Living in the Past (1972) album review, credits & releases at AllMusic.com". AllMusic. Retrieved 1 May 2015. דייב מארש וג'ון סוונסון, The Rolling Stone Record Guide, שנת 1979, עמ' 193 "Jethro Tull - Living in the Past (1972) album review at Sounds" (מאורכב), (למקור) דייוויד קנת, Australian Chart Book 1970–1992, עמ' 151 (1993) Jethro Tull - Billboard Living In The Past
ארנסט קלוויצקי

ארנסט קלוויצקי (בגרמנית: Ernst Kalwitzki;‏ 3 באוקטובר 1909 – 3 בפברואר 1991) היה כדורגלן ומאמן גרמני, ששיחק בעמדת הכנף ימני. קלוויצקי היה במועדון אוניון גלזנקירכן מעיר הולדתו עד שנת 1933, ולאחר מכן עבר למועדון שאלקה 04 שמאותה העיר. באליפות גרמניה כבש בסך הכל 54 שערים ב-66 הופעות ומדורג במקום השני אחרי פריץ שפאן.[דרושה הבהרה] קלוויצקי כבש 38 שערים ב-36 משחקי גביע גרמני וכבש 113 שערים ב-142 הופעות בגאוליגה ווסטפאלן שהייתה לליגה האזורית. הוא זכה ב-6 תוארי אליפות גרמניה וסיים שלוש פעמים כמלך השערים כשבגמר 1939 הבקיע חמישייה לרשתה של אדמירה וינה בניצחון 0–9. גם בגביע הגרמני ב-1937 הוא זכה כשבגמר נגד פורטונה דיסלדורף כבש בניצחון 1–2. קלוויצקי מעולם לא זכה לשחק במדי נבחרת גרמניה והיה קרוב לכך במשחק נגד הונגריה ב-1939 כשהיה חלק מהסגל, אך בסוף ארנסט להנר שותף במקומו. הוא גויס בשנת 1942 לורמאכט. לאחר האימון[דרושה הבהרה] בעיר בון קלוויצקי נשלח לחזית המזרחית, וכשנפצע הוא הגיע לעיר גוסלאר על מנת להתאושש. בתום מלחמת העולם השנייה הוא נלקח בשבי, ממנו השתחרר ושיחק לזמן קצר בקבוצות רנניה קלן ופרושיש-אולדנדורף בה סיים את הקריירה בשנת 1949. בגיל 65, הוא ואשתו ארנה עברו להתגורר בברמן עם בתם אלסבט וחתנו הלמוט יגיילסקי, שהיה גם הוא כדורגלן. שאלקה 04 אליפות גרמניה (6): 1934, 1935, 1937, 1939, 1940, 1942 הגביע הגרמני: 1937 אישיים מלך השערים באליפות גרמניה (3): 1937, 1939, 1943 ארנסט קלוויצקי, באתר WorldFootball.net
ראם-צ'נדרה גנדי

ראם-צ'נדרה גנדי (בטמילית: இராமச்சந்திர காந்தி;‏ 9 ביוני 1937 – 13 ביוני 2007) היה פילוסוף, סופר ומחזאי הודי. ראם-צ'נדרה היה נכדו של מהטמה גנדי מצד אביו ונכדו של צ'קרברתי רג'אגופלאצ'ארי מצד אמו. גנדי למד פילוסופיה באוניברסיטת דלהי ובאוניברסיטת אוקספורד, בה השלים את עבודת הדוקטורט שלו תחת הנחייתו של פיטר סטרוסון. הוא ידוע כמייסד של המחלקה לפילוסופיה באוניברסיטת היידראבאד (אנ'). הוא גם לימד באוניברסיטת ויסווה-בהראטי (אנ'), באוניברסיטת פנג'אב (אנ'), במכון קליפורניה ללימודים אינטגרלים (אנ') בסן פרנסיסקו ובאוניברסיטת בנגלור. הוא מת במרכז הבינלאומי בהודו, ב-13 ביוני 2007, ארבעה ימים לאחר יום הולדתו ה-70. הוא היה בנו של דבדאס גנדי (בן הזקונים של מהטמה גנדי) ולקשמי (בתו של צ'קרברתי רג'אגופלאצ'ארי). הוא אחיהם של ראג'מוהאן גנדי, גופלקרישנה גנדי וטרה גנדי בהאטצ'ארג'ה. בתו, לילה גנדי (אנ'), היא אקדמאית פוסט-קולוניאלית באוניברסיטת בראון. Presuppositions of Human Communication. Oxford University Press 1975, ISBN 0-19-560310-9 Availability of Religious Ideas. Macmillan, 1976, ISBN 0-333-13757-4 In the Footsteps of Gandhi: Conversations with Spiritual: Conversations with Spiritual Social Activists. Parallax Press, 1993, ISBN 0-938077-24-4 Sita’s Kitchen: A Testimony of Faith and Inquiry. Wiley, 1994, ISBN 81-224-0593-2 Svarāj: A Journey with Tyeb Mehta’s ‘Shantiniketan Triptych’. Vadehra Art Gallery, 2002, שיב ויסוונטן (אנ') He was an original philosopher, באתר Times of India, ‏ 14 ביוני 2007 (באנגלית) IN CONVERSATION - PROF. RAMACHANDRA GANDHI ראיון עם רג'יב מהרוטרא (אנ') באתר יוטיוב "Sita's Kitchen". SUNY Press. אורכב מ-המקור ב-31 ביולי 2014. נבדק ב-31 ביולי 2014. {{cite web}}: (עזרה) Ashish Mehta - Indiainteracts.com. "Ramachandra Gandhi: the quintessential argumentative Indian". אורכב מ-המקור ב-8 באוקטובר 2007. נבדק ב-4 בספטמבר 2007. {{cite web}}: (עזרה)
התערבות אלוהית (סרט)

התערבות אלוהית (בערבית: يد إلهية) הוא סרטו השני של הבמאי הפלסטיני אליה סולימאן משנת 2002. הסרט הוא מעין קומדיה שחורה סוריאליסטית, בסגנון המזוהה עם סולימאן. סולימאן שב לגלם את בן דמותו ES שהופיעה בסרטו הקודם כרוניקה של היעלמות. הופעתו הושוותה ליצירתם של באסטר קיטון, ג'ים ג'ארמוש וז'אק טאטי. הסרט מורכב ברובו מסדרת סיקוונסים קצרים המחוברים זה לזה ללא קישור הכרחי ובסגנון מופשט. הסרט ידוע בשימוש מינימלי בדיאלוג, בקצב האיטי וברפטטיביות מצד דמויותיו. עם זאת קיימת בסרט עלילה המתארת סיפור אהבה בין ES, פלסטיני-ישראלי המתגורר בנצרת שחברתו (מנאל חאדר) מתגוררת ברמאללה. האהבה בין השניים מתקשה להתממש בשל חוסר היכולת של השניים להיפגש, למעט במגרש מכוניות לצד מחסום צה"ל. אביו של ES, קורס בשל התמוטטות העסק ומתאשפז בבית חולים. בהתרוצצויות בין אביו הגוסס לאהבתו החולה, מנסה הבחור להחזיק את שניהם בחיים, ניסיון שנדון לכישלון. כל-זאת על רקע סיר הלחץ של החברה הישראלית, הניכור הפנים חברתי בנצרת תחת מצוקה כלכלית, ירושלים רווית המתחים והעימות המתמשך בשטחים. בסיקוונס סוריאליסטי מפורסם בסרט, הופעתה של האהובה מסיחה את דעתם חיילים השומרים במחסום, ומבטה מצליח לכאורה למוטט את מגדל השמירה. אליה סולימאן - ES מנאל חדר - האישה דניס סנדלר ספוזניקוב - חייל ישראלי מנשה נוי - קצין ישראלי הפסקול המורכב כולו ממוזיקה לא-מקורית, וכולל מוזיקה של מגוון רחב של אמנים, בהם: הזמרת הבלגית נטשה אטלס, הזמר המצרי עמר דיאב, המלחין ההודי א.ר. רהמן (A.R. Rahman), להקת האלקטרו-פופ הלבנונית סופ קילז והמפיק מירווה אחמדזאי הפועל בצרפת. רשימת השירים: "I Put a Spell on You" by Natacha Atlas — 3:44 "Ana Oual Azab" by Mohammed Abdel Wahab — 9:01 "Fingers" by Joi — 6:34 "Easy Muffin" by Amon Tobin — 5:03 "Wala Ala Baloh" by Amr Diab — 5:08 "Les Kid Nappeurs Main Theme" by Marc Collin — 4:13 "Tango El Amal" by Nour el Houda — 3:10 "Mumbai Theme Tune" by A.R. Rahman — 5:14 "Definitive beat" by Mirwais — 3:58 "Tango" by Soapkills — 3:19 "Dub4me" by Soapkills — 3:03 פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. זכיות פרס חבר השופטים בפסטיבל קאן. פרס FIPRESCI בפסטיבל קאן. פרס חבר השופטים מיוחד בפסטיבל הסרטים הבינלאומי בשיקגו פרס האקדמיה האירופית לקולנוע לסרט לא-אירופי (אנ') מועמדויות דקל הזהב בפסטיבל קאן הסרט הלא-אמריקאי הטוב ביותר בטקס פרסי בודיל "התערבות אלוהית", במסד הנתונים הקולנועיים IMDb (באנגלית) "התערבות אלוהית", באתר נטפליקס "התערבות אלוהית", באתר AllMovie (באנגלית) "התערבות אלוהית", באתר Rotten Tomatoes (באנגלית) "התערבות אלוהית", באתר Box Office Mojo (באנגלית) "התערבות אלוהית", באתר Metacritic (באנגלית) "התערבות אלוהית", באתר אידיבי "התערבות אלוהית", במסד הנתונים הקולנועיים KinoPoisk (ברוסית) Village Voice Offoffoff Philadelphia City Paper "A Little Something Divine". אורכב מ-המקור ב-2005-02-26. "A Breakdown of Communication: Elia Suleiman Talks About "Divine Intervention"". אורכב מ-המקור ב-2005-10-30.
פרדריק לנצ'סטר

פרדריק לנצ'סטר (באנגלית: Frederick William Lanchester;‏ 23 באוקטובר 1868, לואישהאם – 8 במרץ 1946, בירמינגהם) היה ממציא בריטי, שתרם לפיתוח תעשיית הרכב, תעופה וחקר ביצועים. פרדריק לנצ'סטר נולד בלואישהאם, שהוא חלק של לונדון למשפחת אדריכל. במשפחה היו שמונה ילדים, ומספר אחים עבדו בהמשך בחברה Lanchester Motor Company שפרדריק לנצ'סטר הקים. לאחר שנה המשפחה עברה לברייטון בה פרדריק גדל ולמד בבית הספר. הוא למד במספר מוסדות להשכלה טכנית, אך בסופו של דבר לא קיבל תעודת גמר. בשנת 1888 לנצ'סטר התחיל לעבוד במשרד פטנטים ובאותה תקופה קיבל את הפטנט הראשון שלו. בסוף שנת 1888 פרדריק לנצ'סטר החל לעבוד בחברה לייצור מנועי גז בבירמינגהם. הוא הציע מספר שיפורים למנועים ורשם פטנט על וסת צנטריפוגלי. במקביל לעבודה בחברה הוא פתח בית מלאכה קטן בו עשה ניסויים לפיתוחים שונים. בשנת 1893 פרדריק לנצ'סטר עזב את החברה והחל להיות עצמאי. באותה שנה הוא בנה מנוע שהעבד על בנזין. בשנת 1896 מכונית שהוא בנה עברה את הבדיקות הראשונות. המכונית כללה גלגלי שיניים אפיציקליים, הייתה מותאמת ל-3 אנשים והייתה מגיעה ל-50 קמ"ש. בשנת 1900 המכונית השתתפה במרות ל-1000 מייל וסיימה אותו עם תקלה בודדת בלבד. בשנת 1905 הוא קיבל פטנט על מאייד. בשנת 1901 הוקמה חברה Lanchester Engine Company שמטרתה היה לייצר מכוניות ולמכור אותם לציבור הרחב. עד לשנת 1904 החברה מכרה 350 מכוניות ואז הכריזה על פשיטת רגל. תוך זמן קצר הוקמה Lanchester Motor Company שיצרה מכוניות במשך שנים רבות. מכונית אחרונה בייצור החברה נוצרה בשנת 1956. בשנת 1909 לנצ'סטר הצטרף ל Daimler Company כיועץ. בשנת 1904 הוא התקין את המנוע שפיתח על סירה ובכך בנה סירת מנוע הראשונה בבריטניה. לאחר תחילת מלחמת העולם הראשונה, לנצ'סטר החל להתעניין בחקר ביצועים. בשנת 1916 הוא פרסם את ספרו Aircraft in Warfare: the Dawn of the Fourth Arm בו פירט לראשונה את חוקי לנצ'סטר. בסך הכול לנצ'סטר קיבל כ-400 פטנטים. על הישגיו בתחומים שונים לנצ'סטר התקבל לחברה המלכותית בשנת 1922 ובשנת 1925 ולחברה המלכותית לחקר תעופה. הוא קיבל מדליית זהב מאגודות מקצועיות בריטיות. מדיה וקבצים בנושא פרדריק לנצ'סטר בוויקישיתוף ביוגרפיה באתר החברה המלכותית פרדריק לנצ'סטר, באתר אנציקלופדיה בריטניקה (באנגלית)
גוסט פורס

גוסט פורס (בצרפתית: GhostForce) היא סדרת טלוויזיה צרפתית בהנפשה ממוחשבת, מסוגת קומדיה, אקשן והרפתקאות, אשר נוצרה על ידי ג'רמי זאג. הסדרה הופקה על ידי Zagtoon הצרפתית, אשר יצרה את "המופלאה: הרפתקאות ליידי באג", והונפשה על ידי Sunwoo Entertainment הדרום קוריאנית. לאחר שהוכרז שהסדרה תשודר בישראל, היא החלה את שידוריה בדיבוב עברי ב-25 ביולי 2021 בערוץ דיסני ישראל, כאשר זהו היה שידור הבכורה העולמי שלה. בצרפת פרק הבכורה של הסדרה שודר ב-21 באוגוסט 2021 בערוץ TFOU. הסדרה חודשה לעונה שנייה. כריס קולומבוס צפוי לביים סרט לייב אקשן שמבוסס על הסדרה. העונה השנייה צפויה להתחיל ב-2026. הספיישל הראשון שודר לראשונה ב-28 באוקטובר 2022 בערוץ Discovery Kids באמריקה הלטינית ובצרפת שודר לראשונה ב-31 באוקטובר 2022. הספיישל השני שודר לראשונה ב-2 בדצמבר 2023 בערוץ Discovery Kids במקסיקו ובצרפת בדיבוב האנגלי שודר לראשונה ב-15 בדצמבר 2023. הספיישל השלישי ישודר ברבעון הרביעי של 2024. הסדרה עוקבת אחר שלושה נערים, אנדי, מייק וליב, אשר מגנים במסווה על העיר ניו יורק בתור גיבורי על מפני רוחות רפאים. המנטורית של חבורת הנערים היא מיס ג'ונס, שעוזרת להם בעזרת מידע על הרוחות, ואם אין שום מידע על הרוחות שמופיעות אז אין לה שום דרך לעזור להם. אנדי - פיורי – אחד מגיבורי "גוסט פורס". אחיה הגדול של ליב. ספורטאי. חולם להיות שחקן כדורסל מפורסם כמו אבא של מייק, לו הוא משמש כאחד המעריצים הכי גדולים. מאוהב בקרלה. אוהב מאוד כדורסל. היחיד שאוכל (אוהב) את הנקניקויות המוזרות (המסריחות) של רולנד. גרוע בלימודים. ההורים שלו ושל ליב הם/ן במאים/ת של סדרת סרטי גיבורי על. אוהב לבלות במגרש הכדורסל ובפארק. מייק - קראש – אחד מגיבורי "גוסט פורס". אביו הוא שחקן כדורסל מפורסם. מאוהב בצ'רלי. הגאון שבחבורה. לא אוהב כדורסל. מצטיין בלימודים. מפחד מעכבישים. אוהב לבלות במוזיאונים,בספריות ובפארק. ליב - מיסט – אחת מגיבורי "גוסט פורס". אחותו הקטנה של אנדי. אוהבת לנגן בגיטרה חשמלית. לה למייק ולאנדי יש להקה והם/ן מופיעים/ת בה לעיתים רחוקות. החברה הכי טובה שלה היא צ'רלי. לליב יש חולשה לרוחות חמודות. אחד הדברים האהובים עליה הוא להיתעמן ב"גוסט פורס" ולחקור על רוחות רפאים חדשות. מעריצה של מיס ג'ונס. ההורים שלה ושל אנדי הם/ן במאים/ת של סדרת סירטי גיבורי על. אוהבת לבלות במעבדה של מיס ג'ונס, במוזיאונים ובפארק. מיס ג'ונס – מדענית גאונה שעובדת בתור מורה למדעים. מגייסת את אנדי, מייק וליב לצוות "גוסט פורס", אשר היא משמשת כמנטורית שלהם/ן. בעברה גם נלחמה ברוחות רפאים. חצי רוח בעצמה ומחזיקה בתוכה כוחות בו.עזרה ליבנות את גלובו. עבר מסתורין! מנג'סת את גלובו תמיד בעבודתה האישיות ולהנאה. גלובו – רובוט המחזיק כוחות בו ויכולות מסתוריות שמיס ג'ונס לא הצליחה להאיר. אחד מגיבורי "גוסט פורס". מי שבנה את גלובו היה בחור מהעבר של מיס ג'ונס. הדיבוב העברי בוים על ידי תמי ברק, והופק על ידי עדי וולוצקי. בנוסף דיבבו בדיבוב העברי איה שני, אלונה אלכסנדר, נויה דואני, יובל קדוסי ושירלי לילו. אתר האינטרנט הרשמי של גוסט פורס (באנגלית) "גוסט פורס", במסד הנתונים הקולנועיים IMDb (באנגלית) "גוסט פורס", במסד הנתונים הקולנועיים KinoPoisk (ברוסית) גוסט פורס, במיזם "אישים" לתיעוד היצירה הישראלית אפי טריגר, יולי 2021 בערוצי דיסני, באתר פופ טארטס שי שגב, חדש בטלוויזיה: יום ראשון, 25 ביולי 2021, באתר ג'ירפה, 24 ביולי 2021 הועלה ישירות לשירות ה-VOD של הערוץ